section_heading: Kvalifikacije za ulazak u državnu ligu za sezonu 1936.
paragraph_text: Istog dana kada je završeno državno prvenstvo 1935. započele su kvalifikacije za novo državno prvenstvo. Klubovi su raspoređeni u pet kvalifikacijskih grupa po sustavu koji je bio primijenjen dvije godine prije, u sezoni 1933.<br> Nacionalna liga popunila bi se od pobjednika svih pet grupa i drugoplasiranih klubova I i V grupe. Osmi član buduće lige, postao bi pobjednik utakmice trećeplasiranog kluba III grupe koji bi igrao s pobjednikom iz dvije utakmice trećeplasiranog kluba iz pete grupe i prvaka provincije Zagrebačkog nogometnog podsaveza.<br> Klubovi s područja Splitskog nogometnog podsaveza - Hajduk (Split) i Osvit (Šibenik) bili su članovi III grupe, skupa sa Slavijom (Sarajevo) i Hajdukom (Sarajevo).